पटना : मैथिलीक वरिष्ठ कथाकार महाप्रकाश पटनाक कंकड़बाग स्थित साईँ अस्पतालमे भर्ती छथि। सांस लेबामे दिक्कतक कारणे हुनका सहरसा सऽ पटना आनल गेल छनि। मैथिली लेखक संघक महासचिव विनोद कुमार झाक अनुसार धीरे-धीरे हुनक स्वास्थयमे सुधार भऽ रहल छनि। लेखक लोकनि विभिन्न माध्यम सऽ हुनक हालचाल लऽ रहल छथि।
 ताहि केर विरोध आ ब्लात्कारीक गिरफ़्तारीक संगहि पीडिता के इन्साफ भेटे ताहि लेल मैथिल यूथ परिषद आ दहेज मुक्त मिथिला प्रदर्शन केलक अछि। प्रदर्शनमे मुकेश मिश्रा, मदन कुमार ठाकुर, राजीव झा, आनंद झा, चित्रांशु कर्ण, कृष्ण कुमारक संगे 200-250 लोकक उपस्थित छल। प्रदर्शनकारी लोकनि मोमबत्ती जरा कऽ पीड़िताक जल्द स्वास्थय लाभक कामना केलनि।
 ताहि केर विरोध आ ब्लात्कारीक गिरफ़्तारीक संगहि पीडिता के इन्साफ भेटे ताहि लेल मैथिल यूथ परिषद आ दहेज मुक्त मिथिला प्रदर्शन केलक अछि। प्रदर्शनमे मुकेश मिश्रा, मदन कुमार ठाकुर, राजीव झा, आनंद झा, चित्रांशु कर्ण, कृष्ण कुमारक संगे 200-250 लोकक उपस्थित छल। प्रदर्शनकारी लोकनि मोमबत्ती जरा कऽ पीड़िताक जल्द स्वास्थय लाभक कामना केलनि।
 सुपौल : नव बरखक खुशी मनेलाक बाद सभ बरख जहिया 3 जनवरीक तिथि आबैत अछि तऽ झुक जाइत अछि मिथिलाक लोकक आंखि। इ दिन एहन शख्सियतक पुण्य तिथि अछि जे मिथिला आ बिहारक नव निर्माणक बीड़ा उठौनै छलैथ। स्व. ललित बाबूक मोन परि जाइत छथि। सुपौल जिलाक बसवानपट्टीक मिश्र परिवारमे हिनक जन्म 2 फरवरी 1922 (वसंत पंचमीक) दिन भेल छल। कोसीक कहरक कारणे मिश्र परिवारक पूर्वज बलुआ बाजारमे बसि गेला। होनहार विरवान के होत चिकने पात केँ चरितार्थ करैत ललित बाबू छात्र जीवनमे स्वतंत्रता आंदोलनमे भाग लऽ स्वतंत्र भारतक राजनीतिमे अपन अलग पहिचान बना कऽ संसदमे कोसी बाबूक, मिथिला पुत्र आदि नामे प्रसिद्ध रहला। अपन जबरदस्त लोकप्रियताक कारणेललित बाबू पंडित जवाहर लाल नेहरूक प्रियपात्र बनला आ श्रीमती इंदिरा गांधीक विश्वास पात्र। 1952 मे पहिलबेर दरभंगा-सहरसा संयुक्त लोकसभा सऽ सांसद चुनल गेला। एहि कार्यकालक बीच कोसीक कहर सऽ आक्रांत लोककेँ नव जीवन देबाक प्रथम प्रयास केलनि। जाहि कारणे कोसी योजना केँ स्वीकृति भेटल। एहि बीच कोसी परियोजनाक आधारशिला रखबाक वास्ते एहि धरती पर पंडित नेहरू आ नेपालक महाराजाधिराज महेन्द्र केँ बजेबाक श्रेय स्व. ललित बाबू केँ जाइत अछि। 1973 मे रेलमंत्री पद पर आसीन ललित बाबू केँ अपने बाबूजीक वचन ' के बेटा होयत जे कोसी में रेल चलाऔत ? ' केँ चरितार्थ करैत भपटियाही-फारबिसगंज, झंझारपुर-लौकहा-लौकही रेल लाइनक पुनर्निर्माण कऽ रेल चलौलथि आ छत्तीस टा नव रेल लाइनक योजना बनौलथि जाहिकेँ अंर्तगत आब कोसी रेल महासेतु पर ट्रेन चलबाक प्रतीक्षा अछि। ललित बाबू 1938 मे छात्र कांग्रेस सऽ लऽ कऽ 1972 धरिक राजनीतिक यात्रामे हिनक व्यक्तित्व ऐतक प्रखर भेल जे लोक हिनका भावी प्रधानमंत्रीक रूपे देखय लगला। एहि राजनीतिक यात्राक बीच बहुतो पद जेना सचिव, उपमंत्री, राज्य मंत्री आ मंत्री पद केँ सुशोभित करैत इ नहिँ मात्रे टा मिथिला केँ कोसीक कहर सऽ बचाबय केँ ऐतिहासिक काज केलनि अपितु शिक्षा प्रेमीक हैसियत सऽ मिथिला विश्वविद्यालयक स्थापना, दरभंगा आ कोसी प्रमंडल, कोसी बराज, पूर्वी आ पश्चिमी नहर योजना, कटैया जल विद्युत गृह, पूर्णिया आ दरभंगामे वायु सैनिक हवाई अड्डा, अशोक पेपर मिल, मिथिला चित्रकला, रेल कारखानक राष्ट्रीयकरण, कोसीक बाढ़ि सऽ ध्वस्त रेलखंड पर पुनः परिचालन करा कऽ मिथिला क्षेत्र केँ अंतरराष्ट्रीय पहचान दियौलथि। मिथिलावासी आइयो पछुआएल मिथिला आ बिहारक विकासक राष्ट्रीय मुख्य धाराक समकक्ष अनबाक लेल कटिबद्ध ललित बाबू सन समर्पित नेता केँ अखनो नहिँ बिसरि पाबि रहल छथि । हुनक अंतिम वाणी ' मैं रहूं या न रहूं मिथिला/बिहार बढ़कर रहेगा' लोककेँ ओनाहि मोन रहत। मिथिला, बिहार आ भारतक निरंतरसेवामे लागल ललित बाबूक मानवीय, राजनीतिक, सामाजिकआ चारित्रिक गुणक यादमे सुपौलक बलुआ बाजार स्थित हुनक समाधि स्थल पर 3 जनवरी केँ बलिदान दिवसक रूपे मनाओल जाइत अछ आ हुनक अपूर्ण सपन केँ साकार करबाक वचन लऽ श्रद्धा सुमन अर्पित कएल जाइत अछि।
 सहरसा : बरख 2013 केर लेल मैथिली भाषाक सर्वोच्च साहित्यिक पुरस्कार प्रबोध साहित्य सम्मान वरिष्ठ कथाकार, अनुवादक आ समीक्षक प्रोफेसर सुभाष चंद्र यादव केँ देल जाएत। साहित्यकार प्रो॰ डा॰ उदय नारायण सिँह नचिकेताक अध्यक्षतामे पांच सदस्यवला निर्णायक मंडली मैथिली भाषा आ साहित्यमे हिनक योगदान केँ देखैत इ निर्णय लेलक। श्री यादव केँ सम्मानक रुपे प्रतीक चिन्ह, प्रशस्ति पत्र आ एक लाख रुपया देल जाएत। इ पुरस्कार 17 फरवरी केँ सहरसाक राणा प्रताप नगर स्थित स्वस्ति भवन सभागारमे देल जाएत। इ सम्मान कोलकाता विश्वविद्यालयक भूतपूर्व हिँदी विभागाध्यक्ष स्व प्रबोध नारायण सिँहक सम्मानमे स्वस्ति फाउंडेशन द्वारा 2004 सँ देल जा रहल अछि।
 मिथिला कऽ संस्कृति जौ नई रहत तऽ नेपालक पहचान नई रहत,
मिथला सँ मात्र अहि देश के पहचान अछि । आ विद्यापति पुरे राष्ट्रकारी छथि, एहन कहब अछि गृहमन्त्री आ उपप्रधानमन्त्रीको विजय गच्छेदार अपन प्रमुख अतिथी के आसन बाजैत विराटनगर में विद्यापति स्मृति पर्व के अवसर पर कहलनि ।
 मैथिली सेवा समिति, के आयोजना में विराटनगर में (१३-१४) यानी २८-२९ दिसम्बर के विद्यापति सृमति पर्व पुरे धूमधाम आ हर्षौल्लास के संग सम्पन्न भेल अछि । मैथिली सेवा समिति के अध्यक्ष शंभू नाथ झा के अध्यक्षता तथा नेपालक गृह एवं उपप्रधानमन्त्री विजय गच्छेदार के प्रमुख आतिथ्य मे पडोसी देश भारत के विभिन्न प्रान्तक के व्यक्तित्व लोकनि उपस्थित छल । फारविसगंज के सांसद सुखदेव पासवान अररिया के विधायक तथा पटना के मैथिली आकादमी के व्यक्ति लोकनि सब मिथिला राज्य दुनु देश में अपरिहार्य रहल बतौलनि । अई समारोह में मिथिला के कला संस्कृति सँ संबन्धित प्रदर्शनी सेहो लगायल गेल छल । मशहुर मिथिला चित्रकार एस. सी. सुमनद्वारा एकल मिथिला चित्रकला प्रदर्शनी लगाल छल । मैथिली साहित्य के पुस्तक सब सेहो छल ।
 कार्यक्रम क शुरुआत मिथिला के अहिबात पातिल में दीप जरा क प्रमुख अतिथी उद्घाटन केलनि आ मिथिलाञ्चल के मशहुर गायक विरेन्द्र झा, संजय यादव आ अनु चौधरी विद्यापति रचित गोसाउनी गीत सँ शुभारंभ केलनि ।
 अहि अवसर पर मैथिली सेवा समिति तथा दहेज मुक्त मथिला के तरफ सँ किछु विशिष्ट व्यक्ति सबके सम्मान सेहो कएल गेल । दहेज मुक्त मिथिला के दिस सँ विना दहेज के विआह केनिहार दु टा मैथिल वर के मिहर झा आ चन्दन झा जी के सम्मान पत्र आ उपहार देल गेलनि । उद्घाटन सत्र में पटना के देवेन्द्र झा, राँची के सियराम "सरस" आ राजविराज सँ अमरकान्त झा, करुणा झा लोकनि अपन अपन मन्तव्य व्यक्त केने रहथि । सम्पूर्ण कार्यक्रम के संचालन मैथिली सेवा समिति के महासचिव प्रवीण नारायण चौधरी केलनि ।
 समस्तीपुर : मिथिला मिल्क यूनियन द्वारा संचालित सुधा डेयरीक ग्राहकक लेल एकटा खुशखबरी अछि। आब गायक शुद्ध दूध लेल भटकय नहिँ पड़त। डेयरी आब पटना जकां समस्तीपुरक ग्राहकक लेल सांझमे 'काउ मिल्क' केर व्यवस्था एक जनवरी सऽ शुरु करत। इ जनतब दैत यूनियन केर एमडी एके सिन्हा आ एजीएम डीके श्रीवास्तव बतौलैथ जे उपभोक्ताक चिरप्रतीक्षित मांग पर सुधा डेयरी द्वारा ग्राहककेँ पन्द्रह रूपयामे आधा लीटर आ उनतीस रूपयामे एक लीटर दूधक आपूर्ति कएल जाएत। ओ बतौलैथ जे पहिले बिहारमे मात्रे टा पटनामे गायक दूध उपलब्ध छल मुदा आब सुविधा समस्तीपुरमे सेहो उपलब्ध होएत। एकरा संगे किनके दिनक बाद पूरा मिथिलामे इ सुविधा उपलब्ध करा देल जाएत।
 बताबी जे समस्तीपुरक मिथिला मिल्क यूनियन पूरा बिहारमे दोसर यूनियन होएत जतए गायक दूधक सुविधा उपलब्ध होएत। एहि डेयरी द्वारा आब दिल्ली धरि दूध उपलब्ध कराओल जा रहल अछि। अखन काउ मिल्क मात्रे सांझमे उपलब्ध होएत, मुदा आबय वला समयमे एकर आपूर्ति भोरको समयमे कएल जाएत। एकर पैकिंगक तरीका किछु अलग रहत।
 बताबी जे समस्तीपुरक मिथिला मिल्क यूनियन पूरा बिहारमे दोसर यूनियन होएत जतए गायक दूधक सुविधा उपलब्ध होएत। एहि डेयरी द्वारा आब दिल्ली धरि दूध उपलब्ध कराओल जा रहल अछि। अखन काउ मिल्क मात्रे सांझमे उपलब्ध होएत, मुदा आबय वला समयमे एकर आपूर्ति भोरको समयमे कएल जाएत। एकर पैकिंगक तरीका किछु अलग रहत।
 जमशेदपुर : मिथिला सांस्कृतिक परिषदक बैसार 20 जनवरी केँ होएत। एहिमे नव कार्यकारिणीक गठन कएल जाओत। इ निर्णय बीतल रविवार केँ गोलमुरी स्थित विद्यापति परिसरमे जीवछ झाक अध्यक्षतामे भेल परिषदक सदस्यक बैसारमे लेल गेल। तय भेल जे 20 जनवरीक बैसारमे महासचिव शिशिर झा वार्षिक प्रतिवेदन प्रस्तुत करता आ कोषाध्यक्ष आय-व्ययक हिसाब देता।
 नव कार्यकारिणीक लेल तय भेल कार्यक्रमक अनुसार 11 आ 12 जनवरी केँ नामांकन होएत, 15 जनवरी केँ नामांकन पत्रक जांच होएत आ 16 जनवरी केँ प्रत्याशीक नव सूची जारी कएल जाओत।
 नव कार्यकारिणीक लेल तय भेल कार्यक्रमक अनुसार 11 आ 12 जनवरी केँ नामांकन होएत, 15 जनवरी केँ नामांकन पत्रक जांच होएत आ 16 जनवरी केँ प्रत्याशीक नव सूची जारी कएल जाओत।
 कहिया चलत दरभंगा-अजमेर एक्सप्रेस ?
 दरभंगा : पूर्वक रेल बजटमे घोषित दरभंगा-जम्मूतवी एक्सप्रेस ट्रेन नहिँ भेटलाक बाद आब दरभंगा-अजमेर एक्सप्रेसकेँ लटकल देखलाक बाद दरभंगावासी आक्रोशित छथि। दरभंगावासी समस्तीपुर-जयनगर दोहरीकरण मांगक संग विद्युतीकरणक मांगक संगे दरभंगा-मुजफ्फरपुर आ सकरी-हसनपुर रेलखंडक जल्द निर्माण चाहैत छथि। बताबी जे रेल बजट 2012-2013मे दरभंगाकेँ दू टा नव ट्रेन भेटल छल जाहिमे पहिल दरभंगा-सिकंदराबाद एक्सप्रेस छल आ दोसर दरभंगा-अजमेर एक्सप्रेस एक्सप्रेस। दरभंगा-सिकंदराबाद एक्सप्रेस तऽ चलैत अछि मुदा दरभंगा-अजमेर एक्सप्रेस कहिया चलत ? नव रेल बजट आबय वला अछि मुदा पुरनका ट्रेन नहि भेटल अछि। दरभंगावासीकेँ आब जयनगर-नई दिल्ली एक्सप्रेस, जयनगर-समस्तीपुर डेमू ट्रेन, जयनगर-मुंबई, जयनगर-भागलपुर एक्सप्रेस, सीतामढ़ी-गुवाहाटी एक्सप्रेस, बिरौल-पटना एक्सप्रेस, दरभंगा-जमशेदपुर एक्सप्रेस, दरभंगा-सूरत एक्सप्रेस आदि ट्रेनक खगता बुझा रहल छनि।
 विराटनगर : द्विदिवसीय विद्यापति स्मृति पर्व समारोहक उद्घाटन बीतल काल्हि गोसाउनिक गीतक संग नेपालक उप-प्रधानमंत्री संग गृहमंत्री बिजयकुमार गच्छदार द्वारा कएल गेल। समारोहमे उपप्रधानमंत्री विजय कुमार गच्छेदार कहला जे मिथिला राज्य बनबाक चाही। इ मैथिली सेवा समिति विराटनगरक लेल संगे नेपालक मिथिलाक लेल एकटा पैघ उपलब्धि भेल। समारोहमे मिथिला संस्कृतिके झलकाबयवाला विलक्षण झाँकी जुलूस के पूरा नगर परिक्रमाक संग कवि विद्यापति स्मारकपर श्रद्धाञ्जलि सुमन-अर्पण कैल। एकरा बाद विराट मैथिल नाट्य परिषद् द्वारा आब कोना चलब ? नाटकक मंचन भेल छल जे राष्ट्रीयताक महत्वक संगे सांस्कृतिक सम्मान पर आधारित छल। आजु मिथिला आ मैथिली, इतिहास आ अखन पर एकटा विचार गोष्ठीक आयोजन भेल जे लगभगि पांच घंटा धरि चलल। विचार गोष्ठीक जे परिणाम आयल ओ इ छल जे मैथिल अपन संस्कृति-संस्कारक प्रति एक बेर फेर झुकि रहल छथि जे नीक गप्प अछि। आजुक राति भारत आ नेपालक बहुतो गीत-संगीतक टोली पहुंचल अछि जे भरि राति सांस्कृतिक कार्यकम करत। इ जानकारी संस्थाक महासचिव प्रवीण नारायण चौधरी देलनि।
 मधुबनी : रेलवे आ दूरसंचार सलाहकार समितिक पूर्व सदस्य विष्णुदेव भंडारी रेल मंत्री पवन बंसल केँ आवेदन दऽ रेल मंत्रालय द्वारा बिहारक मिथिलामे प्रस्तावित रेल परियोजनाक उपेक्षा करबाक आरोप लगौलनि अछि आ आग्रह केलखिन हँ जे जनहितमे जयनगर सऽ अजमेर शरीफ सुपरफास्ट ट्रेन चलाओल जाए। सीतामढ़ी - जयनगर - लौकही- निर्मली नव रेल लाइनक लेल आवश्यक धन राशि उपलब्ध करा कऽ मिथिलावासीक सपना केँ साकार करथि।
 Powered by Blogger. 